Document ID: 31981R3558

31981R3558
L 356/28
JURNALUL OFÍCIAL AL UNIUNII EUROPENE
REGULAMENTUL (CEE) NR. 3558/81 AL COMISIEI
din 8 decembrie 1981
privind clasificarea anumitor mărfuri în cadrul subpoziției 71.16 A din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Actul de aderare a Greciei, în special articolul 3,
întrucât, pentru a asigura aplicarea uniformă a nomenclaturii Tarifului Vamal Comun, este necesară stabilirea unor dispoziții privind clasificarea tarifară a cerceilor din oțel placat cu aur sau argint, chiar într-un ambalaj steril, alcătuiți dintr-o tijă prevăzută cu un cap decorativ și cu o închizătoare, această tijă fiind folosită pentru a perfora urechea cu un dispozitiv special care o fixează în lobul urechii;
întrucât Tariful Vamal Comun anexat la Regulamentul (CEE) nr. 950/68 al Consiliului (2), astfel cum a fost modificat ultima dată prin Regulamentul (CEE) nr. 3300/81 (3), include la poziția 71.16 bijuteriile fantezie și la poziția 90.17 instrumentele și dispozitivele pentru chirurgie; întrucât, pentru clasificarea articolelor menționate anterior, pot fi luate în considerare ambele poziții;
întrucât aceste articole nu necesită, în condiții normale de folosire, intervenția unui medic pentru a se stabili un diagnostic, a preveni sau trata o boală sau pentru a interveni chirurgical în sensul punctului 1 de la notele explicative la poziția 90.17 din nomenclatura Consiliului de Cooperare Vamală; întrucât, chiar și în perioada de cicatrizare, în care acestea au, de asemenea, ca scop evitarea închiderii găurilor, funcția lor principală este aceea de obiect de ornament în sensul notei 10 (a) de la capitolul 71;
întrucât, prin urmare, cerceii pentru găurirea urechilor intră sub incidența poziției 71.16; întrucât, fiind din metal comun, aceștia trebuie în consecință să fie clasificați în cadrul subpoziției 71.16 A;
întrucât măsurile prevăzute de prezentul regulament sunt conforme cu avizul Comitetului pentru nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Cerceii din oțel placat cu aur sau argint, chiar într-un ambalaj steril, alcătuiți dintr-o tijă prevăzută cu un cap decorativ și cu o închizătoare, această tijă fiind folosită pentru a perfora urechea cu un dispozitiv special care o fixează în lobul urechii, trebuie clasificați în Tariful Vamal Comun astfel:
71.16
Bijuterii fantezie:
A.
din metale comune
Articolul 2
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 decembrie 1981.

Labels: 3
1